Роден е на 19 август 1969 г. в Провадия. През 1989 г. завършва ЕСПУ. От 1989 до 1994 г. учи във Военноморското училище във Варна. Започва службата си като командир на щурманска бойна част на фрегата в дивизион патрулни кораби. Между 1995 и 1997 г. е командир на противоподводна бойна част на фрегата в дивизион патрулни кораби. В периода 1997 – 2005 г. е старши помощник-командир на фрегата в дивизион патрулни кораби. През 2005 г. завършва Военната академия в София. След това до 2007 г. е командир на фрегата. От 2007 до 2011 г. е началник на щаба на дивизион патрулни кораби, като от 2007 до 2009 г. е временно изпълняващ длъжността командир на дивизиона. От 2011 до 2014 г. е командир на дивизион патрулни кораби. Между 2014 и 2016 г. е началник-щаб на флотилия бойни и спомагателни кораби в Бургас. От 2016 г. е началник на щаба на Военноморските сили. От 6 май 2018 г. е флотилен адмирал и заместник-командир на Военноморските сили.